*3. pielikums informatīvajam ziņojumam*

*“Par valsts budžeta izdevumu pārskatīšanas rezultātiem un*

*priekšlikumi par šo rezultātu izmantošanu likumprojekta*

 *“Par vidēja termiņa budžeta ietvaru 2021., 2022. un 2023.gadam”*

*un likumprojekta “Par valsts budžetu 2021.gadam” izstrādes procesā”*

**ZM ierosināto izmaiņu kopsavilkums sadalījumā pa pasākumiem, *euro***

|   | samazinājums | palielinājums | KOPĀ |
| --- | --- | --- | --- |
| 20.01.00 | 20.02.00 | 70.06.00 | 20.01.00 | 20.02.00 | 70.06.00 | 20.01.00 | 20.02.00 | 70.06.00 |
| **2021.gads** | **-28 263** | **-722 402** | **-2 389 911** | **1 440 192** | **334 698** | **1 198 968** | **1 411 929** | **-387 704** | **-1 190 943** |
| Neplānoto gadījumu kontrole (dzīvnieku veselības joma) | -26 840 |   |   |   |   | 26 840 | -26 840 | 0 | 26 840 |
| Paraugu iepakojumi (pārtikas un dzīvnieku barības nekaitīguma joma) | -1 423 |   |   |   |   | 1 423 | -1 423 | 0 | 1 423 |
| Laboratoriskie izmeklējumi dzīvnieku veselības jomā (3 programmas) |   | -108 294 |   |   |   | 108 294 | 0 | -108 294 | 108 294 |
| Laboratoriskie izmeklējumi pārtikas un dzīvnieku barības nekaitīguma jomā (ES) (16 programmas) |   | -614 108 |   |   |   | 614 108 | 0 | -614 108 | 614 108 |
| 9 amata vietu pārcelšana |   |   | -142 112 | 142 112 |   |   | 142 112 | 0 | -142 112 |
| Atlīdzība (piemaksas, virsstundas)  |   |   | -1 298 080 | 1 298 080 |   |   | 1 298 080 | 0 | -1 298 080 |
| References laboratorijas funkcijas nodrošināšana |   |   | -334 698 |   | 334 698 |   | 0 | 334 698 | -334 698 |
| Citas izmaiņas uzraudzības pasākumiem dzīvnieku veselības jomā un pārtikas un dzīvnieku barības nekaitīguma jomā, t.sk. 11 amata vietu likvidēšana  |   |   | -615 021 |   |   | 448 303 | 0 | 0 | -166 718 |
| **2022.gads** | **-28 263** | **-722 402** | **-2 109 645** | **1 440 192** | **334 698** | **3 552 162** | **1 411 929** | **-387 704** | **1 442 517** |
| Neplānoto gadījumu kontrole (dzīvnieku veselības joma) | -26 840 |   |   |   |   | 26 840 | -26 840 | 0 | 26 840 |
| Paraugu iepakojumi (pārtikas un dzīvnieku barības nekaitīguma joma) | -1 423 |   |   |   |   | 1 423 | -1 423 | 0 | 1 423 |
| Laboratoriskie izmeklējumi dzīvnieku veselības jomā (3 programmas) |   | -108 294 |   |   |   | 108 294 | 0 | -108 294 | 108 294 |
| Laboratoriskie izmeklējumi pārtikas un dzīvnieku barības nekaitīguma jomā (ES) (16 programmas)  |   | -614 108 |   |   |   | 614 108 | 0 | -614 108 | 614 108 |
| 9 amata vietu pārcelšana |   |   | -142 112 | 142 112 |   |   | 142 112 | 0 | -142 112 |
| Atlīdzība (piemaksas, virsstundas)  |   |   | -1 298 080 | 1 298 080 |   |   | 1 298 080 | 0 | -1 298 080 |
| References laboratorijas funkcijas nodrošināšana |   |   |   |   | 334 698 |   | 0 | 334 698 | 0 |
| Citas izmaiņas uzraudzības pasākumiem dzīvnieku veselības jomā un pārtikas un dzīvnieku barības nekaitīguma jomā, t.sk. 11 amata vietu likvidēšana  |   |   | -669 453 |   |   | 2 801 497 | 0 | 0 | 2 132 044 |
| **2023.gads** | **-28 263** | **-722 402** | **-2 109 645** | **1 440 192** | **334 698** | **3 552 162** | **1 411 929** | **-387 704** | **1 442 517** |
| Neplānoto gadījumu kontrole (dzīvnieku veselības joma) | -26 840 |   |   |   |   | 26 840 | -26 840 | 0 | 26 840 |
| Paraugu iepakojumi (pārtikas un dzīvnieku barības nekaitīguma joma) | -1 423 |   |   |   |   | 1 423 | -1 423 | 0 | 1 423 |
| Laboratoriskie izmeklējumi dzīvnieku veselības jomā (3 programmas) |   | -108 294 |   |   |   | 108 294 | 0 | -108 294 | 108 294 |
| Laboratoriskie izmeklējumi pārtikas un dzīvnieku barības nekaitīguma jomā (ES) (16 programmas)  |   | -614 108 |   |   |   | 614 108 | 0 | -614 108 | 614 108 |
| 9 amata vietu pārcelšana |   |   | -142 112 | 142 112 |   |   | 142 112 | 0 | -142 112 |
| Atlīdzība (piemaksas, virsstundas)  |   |   | -1 298 080 | 1 298 080 |   |   | 1 298 080 | 0 | -1 298 080 |
| References laboratorijas funkcijas nodrošināšana |   |   |   |   | 334 698 |   | 0 | 334 698 | 0 |
| Citas izmaiņas uzraudzības pasākumiem dzīvnieku veselības jomā un pārtikas un dzīvnieku barības nekaitīguma jomā, t.sk. 11 amata vietu likvidēšana  |   |   | -669 453 |   |   | 2 801 497 | 0 | 0 | 2 132 044 |

**Kopsavilkums par uzraudzības pasākumiem dzīvnieku veselības un pārtikas un dzīvnieku barības nekaitīguma jomā**

| Pasākums | Apraksts |
| --- | --- |
| **Uzraudzības pasākumi dzīvnieku veselības jomā** |
| Āfrikas cūku mēra uzraudzības un apkarošanas programma | Āfrikas cūku mēris (turpmāk ­– ĀCM) Latvijā pirmo reizi tika konstatēts 2014. gada 26. jūnijā mežacūkām un cūkai piemājas novietnē Krāslavas novadā. Tālākā ĀCM izplatība notika, galvenokārt, mežacūku populācijā, no sākotnēji skartajiem reģioniem vīrusam izplatoties lokāli apkārtējā mežacūku populācijā un lēni virzoties valsts Rietumu virzienā. Pateicoties Pārtikas un veterinārā dienesta ieviestajiem ĀCM ierobežošanas pasākumiem, ĀCM izplatības ātrumu ir izdevies ievērojami samazināt – Latvijā joprojām ir teritorijas, kas ir brīvas no ĀCM. Pateicoties Pārtikas un veterinārā dienesta ieviestajam cūku novietņu intensīvajām biodrošības pārbaudēm un cūku pārvietošanas kontrolei, ĀCM uzliesmojumu skaitu cūku novietnēs ir izdevies būtiski samazināt.ĀCM programmas mērķis ir turpināt ierobežot slimības izplatīšanos mežacūku populācijā līdz šim inficētajās teritorijās un agrīnu ĀCM saslimšanas gadījumu atklāšanu no slimības brīvajās teritorijās, nekavējoties nodrošinot slimības kontroles pasākumu ieviešanu. Programmas mērķis ir arī agrīna slimības uzliesmojumu atklāšana cūku novietnēs un apkarošanas pasākumu organizēšana, lai nepieļautu slimības izplatīšanos. Galvenie ĀCM ierobežošanas, apkarošanas un uzraudzības pasākumi:1) mežacūku līķu savākšanas un iznīcināšanas organizēšana, lai samazinātu ĀCM vīrusa izplatību vidē; 2) paraugu noņemšana atrastajām beigtajām un nomedītajām mežacūkām laboratoriskai izmeklēšanai; 3) inficēto mežacūku liemeņu izņemšana un iznīcināšana, lai nepieļautu inficētas gaļas izplatīšanu;4) biodrošības pārbaudes medību iecirkņos;5) biodrošības pārbaudes cūku novietnēs;6) intensīva ĀCM pasīvās uzraudzības veikšana mājas cūku novietnēs (nobeigušos cūku laboratoriskā izmeklēšana katru nedēļu); 7) ĀCM apkarošanas pasākumu organizēšana slimības uzliesmojuma gadījumos;8) cūku pārvietošanas kontrole ĀCM inficētajās teritorijās un no tām;9) ĀCM inspekcijas kautuvēs, gaļas pārstrādes uzņēmumos un tirdzniecības vietās. ĀCM programmu līdzfinansē Eiropas Komisija. 2019. gadā uz ĀCM laboratoriski tika izmeklētas 13 437 mežacūkas, no kurām 430 bija pozitīvas un 2 430 mājas cūkas ­– 13 pozitīvas. Kopā gadā institūtā BIOR veikti 32 494 laboratoriskie izmeklējumi.ĀCM uzraudzības un apkarošanas programmu nepieciešams turpināt, lai nodrošinātu slimības noteikšanu agrīnā stadijā, tā samazinot iespējamo infekcijas izplatīšanos valstī ar dzīviem dzīvniekiem, gan ar dzīvnieku izcelsmes produktiem. Pastāvīga aktīvā un pasīvā uzraudzība mājas un mežacūku populācijā ļauj sekot slimības epidemioloģiskās izplatības tendencēm, prognozēt riskus un nodrošināt drošu dzīvnieku pārvietošanu, tostarp ārpus Latvijas, veicinot cūkkopības sektora ilgtspēju. |
| Klasiskā cūku mēra uzraudzības un apkarošanas programma | Klasiskā cūku mēra (turpmāk – KCM) monitoringa programmas ietvaros 2012. gada oktobrī Dagdas novadā netālu no Latvijas – Baltkrievijas robežas, paraugos no nomedītām mežacūkām tika konstatēts KCM. Savukārt 2012. gada novembrī tika konstatēts KCM pirmais uzliesmojums mājas cūku novietnē Dagdas novada teritorijā. 2013. gada pavasarī inficētajā teritorijā tika uzsākta mežacūku vakcinācija. Vakcinācijas kampaņas norisinājās līdz 2015. gada beigām. Pēdējais KCM uzliesmojums mājas cūkām konstatēts 2014. gada jūnijā, bet pēdējais saslimšanas gadījums mežacūkai – 2015. gada martā. 2019. gada maijā Latvijai Pasaules Dzīvnieku veselības organizācijas ģenerālās asamblejas laikā tika piešķirts no KCM brīvas valsts statuss. KCM uzraudzības un apkarošanas programmas mērķis ir saglabāt no KCM brīvas valsts statusu un iespējami ātri atklāt slimību mežacūkām vai mājas cūkām gadījumā, ja tā atkārtoti iekļūtu Latvijā. Galvenie KCM uzraudzības pasākumi:1) KCM paraugu noņemšana atrastām beigtajām mežacūkām (visā valsts teritorijā) un nomedītajām mežacūkām (Austrumu pierobežā) izmeklēšanai uz KCM;2) ārkārtas vakcinācijas organizēšana mežacūku populācijā, ja atklātos jauni saslimšanas gadījumi. Pasākumi ietvertu vakcīnas iegādi un izvietošanu, kā arī vakcinācijas efektivitātes uzraudzības īstenošanu;3) KCM monitoringa izmeklējumi cūku novietnēs un mežacūkām;4) pastiprināta cūku novietņu uzraudzība Austrumu pierobežā (paaugstināta riska zona), tostarp cūku klīniskā izmeklēšana un paraugu noņemšana laboratoriskai izmeklēšanai;5) biodrošības pārbaudes cūku novietnēs.KCM programmu līdzfinansē Eiropas Komisija.2019. gadā uz KCM laboratoriski tika izmeklētas 2 800 mežacūkas un 2 293 mājas cūkas. Kopā gadā institūtā BIOR veikti 7 738 laboratoriskie izmeklējumi.KCM uzraudzības programmu ir nepieciešams turpināt, lai saglabātu no KCM brīvas valsts statusu un nodrošinātu slimības noteikšanu agrīnā stadijā, tā samazinot iespējamo infekcijas izplatīšanos valstī gan ar dzīviem dzīvniekiem, gan dzīvnieku izcelsmes produktiem. Agrīna slimības noteikšana un tūlītēja apkarošanas pasākumu ieviešana ievērojami samazina slimības kopējos apkarošanas izdevumus un ekonomiskos zaudējumus valstij un kalpo par pamatu tirdzniecības un eksporta nodrošināšanai. |
| Putnu gripas uzraudzības programma | Īstenojot putnu gripas uzraudzību, līdz šim Latvijā nav konstatēts augsti patogēnās putnu gripas ierosinātājs.Putnu gripas uzraudzības programmas mērķis ir iespējami ātri atklāt slimības uzliesmojumu savvaļas putnu populācijā un mājputnu novietnēs, lai novērstu slimības izplatīšanās risku uz citām putnu novietnēm. Putnu gripas uzraudzības pasākumi ietver aktīvo uzraudzību (putnu asins paraugu noņemšanu) reģistrētajās mājputnu novietnēs un piemājas saimniecībās, kā arī pasīvo uzraudzību – klīniski slimu vai nobeigušos mājputnu un savvaļas putnu līķu laboratorisko izmeklēšanu uz slimības ierosinātāju vai antivielu klātbūtnes noteikšanu. Programmu līdzfinansē Eiropas Komisija.Īstenojot putnu gripas uzraudzību, 2019. gadā laboratoriski tika izmeklēti 771 mājputni un 15 savvaļas putni. Kopā gadā institūtā BIOR veikti 797 laboratoriskie izmeklējumi.Putnu gripas uzraudzības pasākumus nepieciešams turpināt, lai nodrošinātu agrīnu slimības noteikšanu un tūlītēju apkarošanas pasākumu ieviešanu, kas ievērojami samazina kopējos valsts izdevumus slimības apkarošanai un ekonomiskos zaudējumus. Pastāvīga slimības uzraudzība un statusa apliecinājums kalpo par pamatu tirdzniecības un eksporta nodrošināšanai. |
| Trakumsērgas uzraudzības un apkarošanas programma | Trakumsērga Latvijā bijusi endēmiska vairāk nekā pēdējos 100 gadus, tomēr, pateicoties Pārtikas un veterinārā dienesta veiktajai lapsu un jenotsuņu vakcinācijai visā Latvijas teritorijā, trakumsērgu ir izdevies pilnībā apkarot. Kopš 2012. gada februāra Latvijā nav konstatēta dzīvnieku saslimšana ar trakumsērgu, liecinot par ieviestās trakumsērgas apkarošanas stratēģijas augsto efektivitāti. Pasaules Dzīvnieku veselības organizācijai 2014. gadā iesniegtā deklarācija par Latvijas atzīšanu par valsti, kas brīva no trakumsērgas, ir publicēta Pasaules Dzīvnieku veselības organizācijas periodiskajā izdevumā 2015. gada jūnijā.Trakumsērgas uzraudzības un apkarošanas programmas mērķis ir trakumsērgas gadījumu agrīna atklāšana, identificējot un laboratoriski izmeklējot klīniski aizdomīgos dzīvniekus, kā arī Latvijas pasargāšana no trakumsērgas, vakcinējot savvaļas dzīvniekus (lapsas un jenotsuņus) ar aviotehnikas palīdzību valsts austrumu pierobežā, tādējādi nodrošinot, ka trakumsērga neizplatītos ar slimiem dzīvniekiem no Krievijas vai Baltkrievijas. Galvenie trakumsērgas uzraudzības programmas pasākumi:1) visu sugu klīnisko aizdomu gadījumu izmeklēšana un aizdomīgo dzīvnieku, tostarp savvaļas dzīvnieku, laboratoriskā izmeklēšana;2) suņu, kaķu un mājas sesku profilaktiskās vakcinācijas kontrole;3) savvaļas dzīvnieku vakcinācija Latvijā divas reizes gadā (pavasarī un rudenī) aptuveni 70 km platā buferzonā austrumu pierobežā;4) savvaļas dzīvnieku vakcinācija buferzonā Baltkrievijā, Latvijas pierobežā (izmaksas EK līdzfinansē 100% apmērā);5) lapsu un jenotsuņu vakcinācijas efektivitātes kontrole, laboratoriski izmeklējot asins paraugus antivielu noteikšanai pret trakumsērgas ierosinātāju, kā arī apakšžokļa kaulus vakcīnas iezīmes – tetraciklīna noteikšanai.Programmu līdzfinansē Eiropas Komisija.2019. gadā uz trakumsērgu izmeklēti 1 131 aizdomīgi dzīvnieki un pozitīvi rezultāti nav konstatēti. Savukārt savvaļas dzīvnieku vakcinācijas efektivitātes kontrolei 2019. gadā izmeklētas 535 lapsas un 301 jenotsuns. Kopā gadā institūtā BIOR veikti 6 832 laboratoriskie izmeklējumi un citas izmeklēšanas darbības.Trakumsērgas uzraudzības pasākumus nepieciešams turpināt, lai pasargātu cilvēkus un dzīvniekus no šīs nāvējošās slimības, saglabātu Latvijai no trakumsērgas brīvas valsts statusu un pasargātu valsts un arī pārējo ES teritoriju no iespējamas trakumsērgas izplatīšanās. |
| Govju, aitu un kazu brucelozes profilakses un apkarošanas programma | 2010. gadā Eiropas Komisija Latvijai piešķīra no aitu un kazu brucelozes oficiāli brīvas valsts statusu, bet 2012. gadā – no govju brucelozes oficiāli brīvas valsts statusu.Govju, aitu un kazu brucelozes profilakses un apkarošanas programmas mērķis ir iespējami ātri atklāt slimību govju, aitu un kazu novietnēs, lai slimība neizplatītos uz citām dzīvnieku novietnēm. Agrīna slimības noteikšana un tūlītēja apkarošanas pasākumu ieviešana ievērojami samazina valsts kopējos izdevumus slimības apkarošanai un ekonomiskos zaudējumus. Pastāvīga slimības uzraudzība un valsts oficiāli brīva statusa apliecinājums kalpo par pamatu tirdzniecības un eksporta nodrošināšanai.Programmas mērķa populācija ir aitu un kazu sugas dzīvnieki, izmeklējot tos uz *Brucella melitensis* un govju sugas dzīvnieki – uz *Brucella abortus*.Programmas galvenie uzraudzības pasākumi:1) saglabāt oficiāli brīvas valsts statusu, katru gadu veicot laboratoriskos izmeklējumus aitu un kazu sugas dzīvniekiem, kas vecāki par sešiem mēnešiem, ne mazāk par 5 % dzīvnieku gadā no aitu un kazu populācijas;2) saglabāt oficiāli brīvas valsts statusu, katru gadu veicot laboratoriskos izmeklējumus govju sugas dzīvniekiem, kas vecāki par 24 mēnešiem, ne mazāk kā 20 % govju sugas dzīvnieku novietņu;3) paraugu noņemšana dzīvniekiem aizdomu gadījumos un to laboratoriskā izmeklēšana;4) apkarošanas pasākumu veikšana slimības konstatēšanas gadījumā. Brucelozes uzraudzības pasākumos ietilpst gan aktīvā uzraudzība (piena un asins kontroles paraugu noņemšana un laboratoriskā izmeklēšana), kuru organizē dzīvnieku īpašnieks sadarbībā ar praktizējošo veterinārārstu, kuras izdevumus apmaksā dzīvnieku īpašnieks, gan pasīvā uzraudzība (asins, patoloģiskā materiāla noņemšana un laboratoriskā izmeklēšana visiem uz brucelozi aizdomīgajiem vai saslimušajiem, tai skaitā dzīvniekiem, kam bijis aborts), kuru organizē dzīvnieku īpašnieks sadarbībā ar Pārtikas un veterināro dienestu un valsts pilnvarotu praktizējošo veterinārārstu. 2019. gadā Latvijā bija nepieciešams izmeklēt vismaz 5 % kazu sugas dzīvnieku, tika izmeklēti 8,5 %, savukārt izmeklēto aitu sugas dzīvnieku skaits 2019. gadā sasniedza 5,3 % no nepieciešamajiem 5 %. Tāpat 2019. gadā veikti 98 % no plānotajiem govju brucelozes izmeklējumiem govju novietnēs. Pozitīvi rezultāti programmas ietvaros nav konstatēti. Kopā gadā institūtā BIOR veikti 1 403 laboratoriskie izmeklējumi.Govju, aitu un kazu brucelozes profilakses un apkarošanas programmas pasākumi ir jāturpina, lai saglabātu no aitu, kazu un govju brucelozes brīvas valsts statusu, tādējādi veicinot tirdzniecību ar dzīviem dzīvniekiem un dzīvnieku izcelsmes produkciju. Pastāvīga situācijas uzraudzība nepieciešama, lai nodrošinātu slimības agrīnu atklāšanu un augstu patērētāju drošības līmeni. Ja netiks nodrošināta uzraudzības pasākumu izpilde, Latvija ar laiku var zaudēt no aitu, kazu un govju brucelozes brīvas valsts statusu, kas gan apgrūtinās, gan sadārdzinās tirdzniecību ar citām ES dalībvalstīm un trešajām valstīm, jo visiem dzīvniekiem būtu jāveic individuāli izmeklējumi uz brucelozi, kā arī tos drīkstētu pārvietot tikai no ganāmpulkiem, kuros noteiktā periodā nav bijusi konstatēta slimība. Tādējādi nākotnē, lai nodrošinātu tirdzniecību ar dzīvniekiem, dzīvnieku īpašniekiem būtu nepieciešami lieli finansiāli ieguldījumi. Tāpat programmas uzraudzības pasākumi nodrošinās noteikto ES prasību izpildi, tostarp, lai Eiropas Komisijai tiktu iesniegta nepieciešamā informācija. |
| Infekciozā katarālā drudža uzraudzības programma | Latvijā līdz šim infekciozais katarālais drudzis nav konstatēts.Uzraudzības programmas mērķis ir iespējami ātri atklāt slimības uzliesmojumu, tā novēršot iespējamo slimības izplatīšanos pirms konstatēšanas. Programmas mērķa populācija ir aitu, kazu un govju sugas dzīvnieki.Infekciozā katarālā drudžauzraudzības programmas galvenie uzraudzības pasākumi:1) aktīvās uzraudzības ietvaros noņemt paraugus uzņēmīgo sugu dzīvniekiem laboratoriskai izmeklēšanai uz infekciozo katarālo drudzi. Aktīvo uzraudzību veic slimības pārnesēju jeb vektoru (miģeļu) aktīvajā periodā (aprīlis – novembris). 2) pasīvās uzraudzības ietvaros – klīniski slimo vai aizdomīgo dzīvnieku laboratoriska izmeklēšana. 2019. gadā tika izmeklēta 1761 govs, 461 aita un 93 kazas. Pozitīvi rezultāti programmas ietvaros nav konstatēti. Kopā gadā institūtā BIOR veikti 1 995 laboratoriskie izmeklējumi.Infekciozā katarālā drudžauzraudzības programmas pasākumus nepieciešams turpināt, lai iespējami ātri atklātu slimību, ja tā būtu nonākusi Latvijā. Pastāvīga slimības uzraudzība un statusa apliecinājums kalpo par pamatu tirdzniecības un eksporta nodrošināšanai. |
| Akvakultūras dzīvnieku infekcijas slimību uzraudzības programma | Akvakultūras dzīvnieku infekcijas slimību uzraudzības programmas mērķis ir nodrošināt zivju infekcijas slimību pastāvīgu uzraudzību zivju audzētavās, lai apliecinātu slimību neesamību Latvijā un tādējādi nodrošinātu tirdzniecību, tostarp eksportu ar zivju un zivju pārstrādes produktiem.Akvakultūras dzīvnieku infekcijas slimību uzraudzības programmas aktīvās uzraudzības ietvaros zivju audzētavās tiek noņemti zivju paraugi laboratoriskai izmeklēšanai uz zivju infekcijas slimību ierosinātāju klātbūtni.2019. gadā laboratoriski tika izmeklēti 76 zivju kopparaugi uz virusālo hemorāģisko septicēmiju un infekciozo hematopoētisko nekrozi un 80 zivju kopparaugi uz Koi karpu herpesvīrusa slimību. Kopā gadā institūtā BIOR veikti 156 laboratoriskie izmeklējumi. Koi karpu herpesvīrusa slimība, infekciozā hematopoētiskā nekroze un virusālā hemorāģiskā septicēmija Latvijā līdz šim nav konstatēta. Akvakultūras dzīvnieku infekcijas slimību uzraudzības pasākumus nepieciešams turpināt, lai iespējami ātri noteiktu infekcijas slimību ierosinātājus un slimības neizplatītos zivju audzētavās. Agrīna slimības noteikšana un tūlītēja apkarošanas pasākumu ieviešana ievērojami samazina slimības kopējos apkarošanas izdevumus un ekonomiskos zaudējumus valstij. Pastāvīga slimības uzraudzība un statusa apliecinājums kalpo par pamatu zivju un zivju pārstrādes produktu tirdzniecībai un eksportam. |
| Govju enzootiskās leikozes uzraudzības un apkarošanas programma | 2012. gadā Eiropas Komisija Latvijai piešķīra no govju enzootiskās leikozes oficiāli brīvas valsts statusu. Pēdējo gadu laikā valstī īstenotie govju enzootiskās leikozes apkarošanas pasākumi devuši labus rezultātus, tomēr tiek konstatēti atsevišķi sporādiski dzīvnieku saslimšanas gadījumi nelielās piemājas saimniecībās: 2016. gadā – astoņi slimi dzīvnieki vienā novietnē, 2017. gadā – 20 slimi dzīvnieki piecās novietnēs, 2018. gadā – 15 slimi dzīvnieki trijās novietnēs un 2019.gadā astoņi slimi dzīvnieki divās novietnēs.Govju enzootiskās leikozes uzraudzības un apkarošanas programmas mērķis ir iespējami ātri konstatēt slimību govju sugas dzīvnieku novietnēs, lai slimība neizplatītos uz citām govju novietnēm. Agrīna slimības noteikšana un tūlītēja apkarošanas pasākumu ieviešana ievērojami samazina kopējos slimības apkarošanas izdevumus. Pastāvīga slimības uzraudzība un valsts oficiāli brīva statusa apliecinājums kalpo par pamatu tirdzniecības un eksporta nodrošināšanai.Govju enzootiskās leikozes uzraudzības un apkarošanas programmas galvenie pasākumi: 1) saglabāt oficiāli brīvas valsts statusu, katru gadu veicot laboratoriskos izmeklējumus govju sugas dzīvniekiem, kas vecāki par 24 mēnešiem, ne mazāk kā 20 % govju sugas dzīvnieku novietņu gadā;2) paraugu noņemšana dzīvniekiem aizdomu gadījumos, tostarp kautuvēs, un to laboratoriskā izmeklēšana;3) apkarošanas pasākumu veikšana slimības konstatēšanas gadījumā.Govju enzootiskās leikozes uzraudzības pasākumos ietilpst gan aktīvā uzraudzība (piena un asins kontroles paraugu noņemšana un laboratoriskā izmeklēšana), kuru organizē dzīvnieku īpašnieks sadarbībā ar praktizējošo veterinārārstu, kuras izdevumus apmaksā dzīvnieku īpašnieks, gan pasīvā uzraudzība (asins, patoloģiskā materiāla noņemšana veterinārās ekspertīzes laikā nokautam dzīvniekam, kuram konstatē slimībai raksturīgas patoloģiskas izmaiņas un laboratoriskā izmeklēšana visiem uz govju enzootisko leikozi inficētajiem vai saslimušajiem dzīvniekiem), kuru organizē Pārtikas un veterinārais dienests sadarbībā ar valsts pilnvarotu praktizējošo veterinārārstu. 2019. gadā institūtā BIOR veikti 68 laboratoriskie izmeklējumi.Govju enzootiskās leikozes uzraudzības pasākumus veic, lai saglabātu no govju enzootiskās leikozes brīvas valsts statusu, tādējādi veicinot tirdzniecību ar dzīviem dzīvniekiem un dzīvnieku izcelsmes produkciju. Pastāvīga situācijas uzraudzība nepieciešama, lai nodrošinātu slimības agrīnu atklāšanu un ātru apkarošanas pasākumu ieviešanu. Ja netiks izpildīti uzraudzības pasākumi, Latvija ar laiku var zaudēt no govju enzootiskās leikozes brīvas valsts statusu, turklāt pirms pārvietošanas uz citām ES dalībvalstīm vai trešajām valstīm visiem dzīvniekiem būtu jāveic izmeklējumi uz govju enzootisko leikozi, kā arī tos drīkstētu pārvietot tikai no ganāmpulkiem, kuros noteiktā periodā nav konstatēta slimība. Tādējādi nākotnē, lai nodrošinātu tirdzniecību ar dzīvniekiem, dzīvnieku īpašniekiem būtu nepieciešami lieli finansiāli ieguldījumi.Tāpat programmas uzraudzības pasākumu izpilde nodrošina to, ka Eiropas Komisijai tiek iesniegta nepieciešamā informācija. |
| Neplānoto gadījumu kontrole | Programmas mērķis ir pastāvīga dzīvnieku infekcijas slimību epidemioloģiskās situācijas uzraudzība, kā arī dažādu dzīvnieku infekcijas slimību, tostarp Latvijai eksotisku infekcijas slimību agrīna atklāšana, lai nepieļautu to izplatīšanās draudus un nekavējoties veiktu apkarošanas pasākumus. Programmas mērķa populācija ir saslimušie un nobeigušies dažādu dzīvnieku sugu dzīvnieki. Neplānoto gadījumu kontroles programma paredzēta tām dzīvnieku infekcijas slimībām, tostarp epizootijām un zoonozēm, kurām nav izstrādāti atsevišķi kontroles un uzraudzības pasākumi. Neplānoto gadījumu kontroles programmas pasākumos ietilpst noskaidrot dzīvnieku saslimšanas, tostarp abortu un nobeigšanās cēloņus, kā arī noskaidrot slimības izplatīšanās ceļus (veikt epidemioloģisko izmeklēšanu) un tendences. Neplānoto gadījumu kontroles programmas ietvaros ietilpst dažādu paraugu noņemšana un to laboratoriska izmeklēšana visiem dzīvniekiem, par kuriem ir aizdomas, ka tie inficējušies, vai iespējami saslimuši ar šādām infekcijas slimībām:1) epizootijām:a) aitu un kazu bakām (*Capripoxvirus)* – vēršu dzimtas (*Bovidae*) dzīvnieki;b) Āfrikas zirgu mēri (O*rbivirus)* – zirgu dzimtas (*Equidae*) dzīvnieki;c) briežu epizootisko hemorāģisko slimību – briežu dzimtas dzīvnieki;d) cūku vezikulāro eksantēmu (*Enterovirus*) – cūku sugas dzīvnieki;e) govju mēri (*Morbillivirus*) – pārnadžu kārtas (*Artiodactyla*) dzīvnieki;f) mazo atgremotāju mēri (*Morbillivirus*) – vēršu dzimtas (*Bovidae*) un cūku dzimtas (*Suidae*) dzīvnieki; g) mutes un nagu sērgu (*Aphthovirus*) – pārnadžu kārtas (*Artiodactyla*) atgremotāju apakškārtas (*Ruminantia*) vai neatgremotāju apakškārtas (*Nonruminantia*) cūku dzimtas (*Suidae*) vai biezpēdaiņu apakškārtas (*Tylopoda*) dzīvnieki;h) nodulāro dermatītu (*Capri poxvirus*) – govju sugas dzīvnieki (*Bos taurus*, *Bos indicus*, *Bison* un *Bubalus Bubalis* sugu pārnadži);i) Ņūkāslas slimību (*Rubulavirus*) – putnu klases (*Aves*) dzīvnieki;j) infekciozo katarālo drudzi (*Orbivirus*) – antilopju dzimtas (*Antilocapridae*), vēršu dzimtas (*Bovidae*), briežu dzimtas (*Cervidae*), žirafu dzimtas (*Giraffidae*) un degunradžu dzimtas (*Rhinocerotidae*) dzīvnieki;k) Rifta ielejas drudzi (*Phlebovirus*) – vēršu dzimtas (*Bovidae*), kamieļu sugas, degunradžu dzimtas (*Rhinocerotidae*) dzīvnieki;l) vezikulāro stomatītu (*Vesiculovirus*) – pārnadžu kārtas (*Artiodactyla*) un zirgu dzimtas (*Equidae*) dzīvnieki;2) zoonozēm:a) ehinokokozi (*Echinococcus granulosus*) – cūku sugas dzīvnieku kautprodukti;b) liesas sērgu (*Bacillus anthracis) –* uzņēmīgie dzīvnieki, izņemot suņi, kaķi un mājas (istabas) seski;c) listeriozi (*Listeria monocytogenes un Listeria ivanovii*) – aitu, kazu, cūku, zirgu, trušu sugas, dobradžu dzimtas un briežu dzimtas dzīvnieki, mājputni – vistas, tītari, pērļu vistiņas, pīles, zosis, paipalas, baloži, fazāni, irbes un strausu dzimtas (*Ratitae*) putni; d) cūku brucelozi (*Brucella suis)* – cūku sugas dzīvnieki;e) govju venerisko kampilobakteriozi (*Campilobacter fetus*) – govju, aitu un kazu sugas dzīvnieki;f) trihinelozi (*Trichinella spiralis*) – cūku sugas dzīvnieku vai viennadžu kautprodukti g) tuberkulozi (*Mycobacterium bovis*) – govju sugas dzīvnieki;h) baktēriju izraisītām infekcijas slimībām – botulismu, leptospirozi, jersiniozi;i) parazītu izraisītām infekcijas slimībām – anisakiozi, kriptosporidiozi, cisticerkozi, toksoplazmozi un citām neminētām zoonozēm.Programmas uzraudzības pasākumi veicina augsta dzīvnieku veselības aizsardzības līmeņa saglabāšanu, kā arī nepieciešamās informācijas iesniegšanu Eiropas Komisijai.Neplānoto gadījumu kontroles programmu nepieciešams turpināt, lai veiktu agrīnu dažādu dzīvnieku infekcijas slimību un zoonožu atklāšanu, to epidemioloģisko izmeklēšanu, tādejādi apzinot aktuālo epidemioloģisko situāciju Latvijā un pārvaldot to, lai nepieciešamības gadījumā ir iespējams veikt attiecīgas slimības izplatīšanās ierobežošanu, kontroli vai apkarošanu, tādejādi nodrošināt kopējo sabiedrības un dzīvnieku veselības aizsardzību.2019. gadā neplānoto gadījumu kontroles laikā noņemti paraugi un institūtā BIOR veikti 6 535 dažādi laboratoriskie izmeklējumi. |
| **Uzraudzības pasākumi pārtikas un dzīvnieku barības nekaitīguma jomā** |
| Transmisīvo sūkļveida encefalopātiju uzraudzības programma | Latvijā līdz šim nav konstatēta dzīvnieku saslimšana ar transmisīvo sūkļveida encefalopātiju (turpmāk – TSE). Valstī ir ieviesta TSE uzraudzības sistēma, kas ietver govju sūkļveida encefalopātiju (turpmāk – GSE), ar kuru slimo govju sugas dzīvnieki un skrepi slimību, ar kuru slimo aitu un kazu sugu dzīvnieki. 2014. gada maijā, pamatojoties uz Pārtikas un veterinārā dienesta sagatavotās informācijas izvērtējumu, Pasaules Dzīvnieku veselības organizācija Latvijai piešķīra GSE nenozīmīga riska valsts statusu. TSE uzraudzības programmas mērķis ir saglabāt GSE nenozīmīga riska valsts statusu, nodrošināt slimības agrīnu atklāšanu Latvijā, veicot riska grupas dzīvnieku izmeklējumus, un nodrošināt labvēlīgu pamatu tirdzniecības un eksporta aktivitātēm ar dzīviem dzīvniekiem un dzīvnieku izcelsmes produktiem. TSE uzraudzības pasākumos ietilpst:1) paraugu noņemšana un laboratoriska izmeklēšana uz GSE govju sugas dzīvniekiem:a) kuri nobeigušies pēc 48 mēnešu vecuma sasniegšanas;b) kuri piespiedu kārtā nokauti pēc 48 mēnešu vecuma sasniegšanas;c) kuri ir vecāki par 48 mēnešiem, ja tiem pirmskaušanas apskates laikā konstatētas slimību klīniskās pazīmes;d) par kuriem ir klīniskas aizdomas, ka tie varētu būt saslimuši ar GSE; 2) paraugu noņemšana un laboratoriska izmeklēšana uz skrepi aitu un kazu sugas dzīvniekiem:a) kuri nobeigušies vai nogalināti pēc 18 mēnešu vecuma sasniegšanas;b) par kuriem ir klīniskas aizdomas, ka tie varētu būt saslimuši ar skrepi slimību;3) paraugu noņemšana un laboratoriska izmeklēšana nosakot priona proteīna genotipu vaislas aitu sugas dzīvniekiem;4) specifiskā riska materiāla izņemšanas kontrole kautuvēs.TSE programmu līdzfinansē Eiropas Komisija.2019. gadā uz TSE izmeklēti 3 654 dzīvnieki, tostarp 3 369 govis, 254 aitas un 31 kaza. Kopā gadā institūtā BIOR veikti 9 074 laboratoriskie izmeklējumi un citas izmeklēšanas darbības. Pozitīvi izmeklējumu rezultāti nav konstatēti. TSE uzraudzības programmas pasākumus ir nepieciešams turpināt, lai iespējami ātri atklātu slimību, ja tā būtu nonākusi Latvijā. Pastāvīgs situācijas monitorings nepieciešams, lai nodrošinātu augstu patērētāju drošības līmeni un veicinātu dzīvu dzīvnieku uz dzīvnieku izcelsmes produktu tirdzniecību ES un eksportu, kā arī nodrošinātu nepieciešamās informācijas iesniegšanu Eiropas Komisijai. |
| Mikroorganismu rezistences uzraudzības programma | Programmas mērķis ir iekļauties ES vienotās mikrobu rezistences uzraudzības stratēģijas īstenošanā, kā arī iegūt un apkopot datus par mikrobu rezistences tendencēm Latvijā.Lai varētu savākt salīdzināmus datus par mikroorganismu rezistenci pret antimikrobiālajiem līdzekļiem ES dalībvalstīs un novērtēt mikroorganismu rezistences tendences un avotus gan Latvijā, gan Eiropā kopumā, Latvija, tāpat kā citas ES dalībvalstis, veic mikrobiālās rezistences monitoringu. Rezistence tiek noteikta šādu baktēriju izolātiem:1) *Salmonella* spp.;2) *Campylobacter jejuni*;3) komensiālajām indikatorbaktērijām *Escherichia coli*;4) enzīmproducējošām *Salmonella* spp. un enzīmproducējošām *Escherichia coli*.Lai objektīvi varētu novērtēt mikroorganismu rezistences tendences, paraugi baktēriju izolātu iegūšanai tiek ņemti jau esošo kontroles programmu ietvaros (*Salmonella* spp.), kā arī no klīniski veseliem dzīvniekiem kautuvēs un no svaigas gaļas mazumtirdzniecībā. Paraugi tiek ņemti pēc nejaušības principa tā, lai nodrošinātu ģeogrāfisko reprezentativitāti un vienmērīgu to sadalījumu gada laikā. Mikroorganismu rezistences monitoringu veic pēc rotācijas principa – broileriem, cūkām un teļiem līdz viena gada vecumam, kā arī atbilstošajām pārtikas kategorijām (broileru gaļa, cūkgaļa un liellopu gaļa). Kopā gadā institūtā BIOR veikti 979 laboratoriskie izmeklējumi.Šobrīd var secināt, ka Latvijā, līdzīgi kā daudzās citās ES dalībvalstīs, ir novērojama rezistence no broileriem iegūtajām kampilobaktērijām pret ciprofloksacīnu, nalidiksskābi, tetraciklīnu un streptomicīnu, savukārt no broileriem iegūtajām indikatora *Escherichia coli* ir novērojama rezistence visvairāk pret ciprofloksacīnu, nalidiksskābi un sulfame­toksazolu. Savukārt no cūkām iegūtajām indikatora *Escherichia coli* ir novērojama rezistence pret šādāmantibiotikām: tetraciklīnu, sulfametoksazolu un ampicilīnu. Līdz ar to ir vajadzīga turpmāka baktēriju rezistences uzraudzība, lai varētu izvērtēt rezistences tendences, tā radot pamatu, lai turpmāk varētu nodrošināt augstu sabiedrības un dzīvnieku veselības aizsardzības līmeni, kā arī nodrošinātu ES prasību izpildi attiecībā uz mikroorganismu rezistences uzraudzību Latvijā. Turpmāk mikroorganismu rezistences uzraudzībai kautuvēs ir jāņem arī aklo zarnu paraugi no teļiem un liellopiem, lai apzinātu situāciju par mikroorganismu rezistenci liellopu populācijā Latvijā. Latvijā ir novērojama rezistence no broileriem iegūtajām *Campylobacter jejuni* pret ciprofloksacīnu, nalidiksilskābi, tetraciklīnu un streptomicīnu, savukārt no broileriem iegūtajām indikatora *Escherichia coli* ir novērojama rezistence pret ciprofloksacīnu, nalidiksilskābi un sulfametoksazolu. Savukārt no cūkām iegūtajām indikatora *Escherichia coli* ir novērojama rezistence pret tetraciklīnu, sulfametoksazolu un ampicilīnu. Ir svarīgi turpināt komensiālo baktēriju rezistences uzraudzību, lai varētu izvērtēt rezistences tendences, aktualizēt antimikrobiālo līdzekļu sarakstu un noteikt antimikrobiālās rezistences attīstību starp dzīvnieku veselības un sabiedrības veselības sektoriem, tā radot pamatu arī turpmākai augsta sabiedrības un dzīvnieku veselības aizsardzības līmeņa nodrošināšanai, un izpildītu ES prasības attiecībā uz mikroorganismu rezistences uzraudzību Latvijā, un lai Eiropas Komisijai tiktu iesniegta nepieciešamā informācija. |
| Salmonelozes ierosinātāju kontroles programma | Salmonelozes ierosinātāju kontroles programmas mērķi:1) salmonellu ģints mikroorganismukontrole un apkarošana visā pārtikas ķēdē (īpaši – primārajā ražošanā);2) panākt, ka nav pozitīvu *Salmonella* *Enteritidis, Salmonella Typhimurium*, tostarp monofāzā *Salmonella Typhimurium, Salmonella Infantis, Salmonella Hadar* un *Salmonella* *Virchow* vaislas vistu novietnēs;3) panākt, ka nav pozitīvu *Salmonella* *Enteritidis, Salmonella Typhimurium*, tostarp monofāzā *Salmonella Typhimurium*, vaislas tītaru novietnēs;4) samazināt *Salmonella* *Enteritidis, Salmonella Typhimurium*, tostarp monofāzā *Salmonella Typhimurium*, izplatību reģistrēto dējējvistu novietnēs līdz 2 % vai mazāk;5) samazināt *Salmonella* *Enteritidis, Salmonella Typhimurium*, tostarp monofāzā *Salmonella Typhimurium*, izplatību broileru novietnēs līdz 1 % vai mazāk;6) samazināt *Salmonella* *Enteritidis, Salmonella Typhimurium*, tostarp monofāzā *Salmonella Typhimurium*, izplatību kaušanai paredzēto tītaru novietnēs līdz 1 % vai mazāk;7) ierobežot ar salmonelozes ierosinātājiem piesārņotu produktu izplatīšanu un samazināt patērētāju inficēšanās risku;8) salmonellu ģints mikroorganismukontrole „riska produktos” – produktos, kuriem nav paredzēta rūpnieciskā pārstrāde un kuri nonāk pārtikas izplatīšanas posmā;9) iekļauties ES zoonožu uzraudzības sistēmā, tostarp mikrobu rezistences uzraudzības sistēmā.Programmas mērķa populācija ir vistas (*Gallus gallus*), pīles, zosis, tītari, paipalas, fazāni, strausi, pērļu vistiņas, irbes no vaislas ganāmpulkiem, gaļas un olu ieguves ganāmpulkiem. Šajā programmā nav ietvertas novietnes, kurās ražo produkciju tikai savam patēriņam. Programmas uzraudzības pasākumi ietver mājputnu ganāmpulku vispārējo uzraudzību, kā arī paškontroles un oficiālo paraugu ņemšanas shēmas. Vispārējā mājputnu ganāmpulku uzraudzība paredz plānveida pārbaudes un kontroles paraugu ņemšanu mājputnu novietnēs. Kontroles paraugus noņem Pārtikas un veterinārā dienesta veterinārie inspektori. Paškontrole mājputnu novietnēs ir daļa no programmas. Mājputnu īpašnieki organizē paškontroli, vadoties pēc mājputnu novietnē izstrādātā paškontroles plāna, ievērojot obligātos paraugu ņemšanas nosacījumus un prasības.Gadījumā, ja dzīvnieku īpašniekam rodas aizdomas par mājputnu inficēšanos ar salmonelozi, tostarp, pozitīvu paškontroles rezultātu gadījumā, mājputnu īpašnieks vai praktizējošais veterinārārsts par to ziņo Pārtikas un veterinārajam dienestam.Pret zoonotiskajiem salmonelozes ierosinātājiem profilaktiskā vakcinācija ir atļauta, izmantojot inaktivētās vakcīnas vai marķētās dzīvo celmu vakcīnas. Antibakteriālos līdzekļus aizliegts izmantot kā zoonotiskās salmonelozes ierosinātāju kontroles metodi. Skartajās mājputnu novietnēs tiek īstenoti nepieciešamie slimības apkarošanas pasākumi, tostarp inficēto mājputnu izkaušana. Ar valsts atbalstu turpinās 2011. gadā uzsāktā dējējvistu vakcinācijas programma pret *Salmonella* *Enteritidis* reģistrētajās dējējvistu novietnēs un 2013. gadā uzsāktā vaislas vistu vakcinācijas programma pret *Salmonella* *Enteritidis* un *Salmonella* *Typhimurium*.Salmonelozes ierosinātāju kontroles programmas pasākumus ir nepieciešams turpināt lai nodrošinātu augstu patērētāju veselības drošības līmeni visā pārtikas ķēdē, kā arī veicinātu olu, olu produktu un putnu gaļas drošu tirdzniecību ES un eksportu. 2018. gadā un 2019. gadā dējējvistu novietnēs, kurās tur vairāk par 1000 mājputniem, zoonotiskās salmonelozes ierosinātāji *Salmonella* *Enteritidis* un *Salmonella* *Typhimurium* netika konstatēti, turpretī mājputnu novietnēs, kuras piegādā olas un gaļu nelielā apjomā zoonotiskās salmonelozes ierosinātāji 2018. gadā tika konstatēti 17 novietnēs un 2019. gadā – 15 novietnēs.Saistībā ar pārtikas izraisītu saslimšanas (salmonella) gadījumu izmeklēšanu tika veikta plaša, mērķtiecīga ārpuskārtas paraugu ņemšana un indicēta riska objektu un produktu grupa – gaļas sadales uzņēmumi, bērnu izglītības iestādes, produkts – putnu gaļa. Kopā 2019. gadā salmonellas tika izdalītas no 22 Polijas izcelsmes putnu gaļas paraugiem (kopā noņemti 103 paraugi, neatbilstoši – 21 %). 10 gadījumos par Polijas izcelsmes putnu gaļu tika ziņots Ātrās brīdināšanas sistēmā pārtikas un barības jomā (turpmāk – RASFF).No pārtikas tika izdalītas ne tikai *Salmonella Enteritidis* un *Salmonella Typhimurium* , bet arī retāk sastopamās salmonellas – *Salmonella Newport, Salmonella Infantis, Salmonella Thompson, Salmonella Senftenberg, Salmonella Mbandaka, Salmonella Kentucky, Salmonella Indiana, Salmonella Sarajane* un *Salmonella Derbi*.2019. gadā tika noņemti 689 pārtikas paraugi no tiem neatbilstoši bija 27 paraugi. Kopā gadā institūtā BIOR veikti 6 383 laboratoriskie izmeklējumi un citas izmeklēšanas darbības. |
| Pārtikas produktu uzraudzības laboratoriskā kontrole | Regulas 178/2002 8. pantā noteikts, ka pārtikas aprites tiesību aktu mērķis ir aizsargāt patērētāju intereses un novērst krāpniecisku vai maldinošu praksi, pārtikas produktu viltošanu un jebkuru citu praksi, kas var maldināt patērētāju. Regulā 2017/625 par oficiālajām kontrolēm noteikts, ka kontroles veic, lai identificētu iespējamus tīšus pārtikas apritē noteikto prasību pārkāpumus, kas veikti, īstenojot krāpniecisku vai maldinošu praksi. Regulas 2017/625 par oficiālajām kontrolēm 139. pants īpaši uzsver nepieciešamību nodrošināt atbilstošas finansiālās sankcijas par prasību pārkāpumiem, kas veikti īstenojot krāpniecisku vai maldinošu praksi, piemēram, produkta ražošanas procesā izmainot tā sastāva (izejvielu) kvalitāti (produkts ir atbilstošs nekaitīguma prasībām), lai gūtu lielāku peļņu no produkta izplatīšanas. Eiropas Komisija izdot ieteikumus noteiktu produktu veidu kontrolei, nosakot nepieciešamo pārbaužu apjomu un atsevišķos gadījumos arī piešķirot līdzfinansējumu.Programmas ietvaros iepriekšējos gados ir veiktas pārbaudes uz zirgu DNS klātbūtni gaļas produktos, veiktas divējādas kvalitātes produktu pārbaudes, kvalitātes pārbaudes olīveļļai un bezglutēna produktiem, sugas DNS noteikšana saldētos zivju produktos u.c.2019. gadā saskaņā ar Eiropas Komisijas 2019. gada 5. jūnija ieteikumu par koordinētu kontroles plānu nolūkā noteikt krāpniecisku darbību izplatību garšaugu un garšvielu apritē, tika noņemti 60 garšaugu un garšvielu paraugi laboratoriskajai izmeklēšanai.Nepieciešams turpināt regulāras dažādu pārtikas produktu laboratoriskās kontroles, lai novērstu krāpšanas mēģinājumus pārtikas apritē. |
| Listeria monocytogenes kontroles programma | Programmas mērķis ir veikt *Listeria monocytogenes* kontroli, lai savlaicīgi atklātu to klātbūtni riska produktos, kuriem nav paredzēta rūpnieciskā pārstrāde, tostarp produktos, kuri nonāk pārtikas izplatīšanas posmā, ierobežot piesārņoto produktu izplatīšanu un līdz ar to samazinātu patērētāju inficēšanās risku, nodrošināt kvalitatīvu un salīdzināmu datu ieguvi ES zoonožu uzraudzības sistēmas ietvaros. 2018. gadā un 2019. gadā saņemti vairāki ātrās brīdināšanas ziņojumi par *Listeria monocytogenes* klātbūtni zvejas produktos, kā arī kaimiņvalstīs tika konstatēti *Listeria monocytogenes* uzliesmojmi.2019. gadā tika noņemti 86 paraugi, no tiem neatbilstoši bija divi paraugi, institūtā BIOR veikti 472 laboratoriskie izmeklējumi. |
| Verotoksigēno Escherichia coli kontroles programma | Programmas mērķis ir veikt verotoksigēno *Escherichia coli* kontroli, lai savlaicīgi atklātu šo mikroorganismu klātbūtni riska produktos, kuriem nav paredzēta rūpnieciskā pārstrāde, tostarp produktos, kuri nonāk pārtikas izplatīšanas posmā, ierobežot piesārņoto produktu izplatīšanu un līdz ar to samazinātu patērētāju inficēšanās risku, nodrošināt kvalitatīvu un salīdzināmu datu ieguvi ES zoonožu uzraudzības sistēmas ietvaros.Verotoksigēno *Escherichia coli* klātbūtnes noteikšanai 2019. gadā tika noņemti 100 produktu paraugi, vienā paraugā tika izdalīta verotoksīnu producējošā  *Escherichia coli.* Institūtā BIOR veikti 83 laboratoriskie izmeklējumi. |
| Dioksīnu un dioksīniem līdzīgo polihlordifenilu kontroles programma | Pamatojoties uz iepriekšējo gadu pētījumu rezultātiem, ES normatīvo prasību grozījumiem, kā arī 2016. gada 2. maija Eiropas Komisijas ieteikumiem Nr. 2016/688, ir nepieciešams turpināt un iespēju robežās palielināt dioksīnu un dioksīnu un dioksīniem līdzīgo polihlordifenilusummas koncentrācijas monitoringu zvejas produktos. Programmas ietvaros tiek kontrolētas ne tikai svaigas brētliņas un reņģes, bet arī svaigpiens, olas, gaļa.Dioksīnu un polihlordifenilu maksimāli pieļaujamais līmenis pārtikā noteikts ES normatīvajos aktos. 2018. gadā Eiropas Pārtikas nekaitīguma iestāde publicēja zinātnisko atzinumu par riskiem cilvēka veselībai, kas saistīti ar dioksīnu un dioksīnam līdzīgo polihlordifenilu klātbūtni pārtikā. Saskaņā ar šo zinātnisko atzinumu, dioksīnu un dioksīniem līdzīgo polihlordifenilu pieļaujamā nedēļas deva, salīdzinājumā ar iepriekš noteikto tika samazināta septiņas reizes līdz 2 pg/kg cilvēka ķermeņa masas nedēļā. Lai izvērtētu un plānotu zivju resursu efektīvu izmantošanu pārtikas vajadzībām, kā arī nodrošinātu pārtikas nekaitīgumu patērētājiem, svarīgi arī turpmāk novērtēt dioksīnu un polihlordifenilu līmeni dzīvnieku izcelsmes produktos, jo īpaši Latvijas zivsaimniecības nozares ilgtermiņa attīstībai svarīgajās Baltijas jūras un Rīgas jūras līča zivju sugās – brētliņās un reņģēs. 2019. gadā tika noņemti 30 dažādi pārtikas paraugi un institūtā BIOR veikti 60 laboratoriskie izmeklējumi. |
| Radiācijas drošības programma | Programmas mērķis ir kontrolēt radioaktīvā piesārņojuma līmeni pārtikas produktos un nodrošinātu attiecībā uz radioaktīvo piesārņojumu nekaitīgas pārtikas apriti. Programmas ietvaros tiek kontrolēts cēzija un stroncija daudzums pienā (paraugu ņemšana notiek dzīvnieku novietnēs), gatavos ēdienos un dažādos pārtikas produktos. Lai nodrošinātu ES normatīvo aktu prasību izpildi, nepieciešams turpināt radioaktīvā piesārņojuma kontroli pārtikas produktos. 2019. gadā tika noņemti 42 dažādi pārtikas paraugi radioaktīvā piesārņojuma kontrolei un institūtā BIOR veikti 76 laboratoriskie izmeklējumi. |
| Atliekvielu kontroles programma dzīvniekiem un dzīvnieku izcelsmes produktiem | Dzīvniekiem dažādu slimību ārstēšanai tiek izmantotas veterinārās zāles. Zāļu atliekvielas var nonākt dzīvnieku izcelsmes produktos un radīt apdraudējumu sabiedrības veselībai un videi, ja netiek ievērots zāļu izdalīšanās periods, kā arī ja tiek lietotas zāles, kuras satur aizliegtas vielas un kuras nedrīkst lietot konkrētai dzīvnieku sugai. Lai nodrošinātu labu sabiedrības veselības aizsardzību, uzraugot un atklājot zāļu atliekvielu rašanās avotus, Pārtikas un veterinārais dienests veic zāļu atliekvielu monitoringu. Atliekvielu kontrolē tiek iekļautas:1) aizliegtās vielas un vielas ar anabolisku (augšanu stimulējošu) iedarbību:a) stilbēni, stilbēnu atvasinājumi, to sāļi un esteri;b) tireostatiskie līdzekļi;c) steroīdi;d) rezorcilskābes laktoni, arī zeranols;e) bēta agonisti;f) vielas, kas saskaņā ar ES normatīvajiem aktiem par atliekvielu uzraudzību un kontroli ir noteiktas kā aizliegtās vielas;2) vielas, ko var izmantot veterinārmedicīnā, un piesārņotāji:a) veterinārās zāles, kas satur šādas vielas:– antibakteriālos līdzekļus, arī sulfanilamīdus un hinolonus;– antihelmintu līdzekļus;– kokcidiostatiskos līdzekļus, arī nitroimidazolu;– karbamātus un piretroīdus;– sedatīvos (nomierinošos) līdzekļus;– nesteroīdos pretiekaisuma līdzekļus;– citas farmakoloģiski aktīvas vielas;b) vides piesārņotāji un citas vielas:– hlororganiskie savienojumi, arī polihlordifenili;– fosfororganiskie savienojumi;– ķīmiskie elementi;– mikotoksīni;– krāsvielas;– citas vielas.Pārtikas un veterinārā dienesta inspektori paraugus ņem no dzīvniekiem, dzīvnieku barības, dzīvnieku izcelsmes produktiem un dzeramā ūdens dzīvnieku novietnēs. Ja tiek atklātas neatbilstības, Pārtikas un veterinārais dienests veic dzīvnieku un no tiem iegūto produktu papildu kontroli (ja nepieciešams, nosakot arī aizliegumu produkcijas izplatīšanai), tā novēršot dzīvnieku vai no tiem iegūto produktu tālāku izplatīšanu un līdz ar to – apdraudējumu sabiedrības veselībai. Pārtikas un veterinārajam dienestam ir pienākums ievadīt Eiropas Komisijas datubāzē atliekvielu monitoringa rezultātus. Šī informācija ir pieejama arī citām ES dalībvalstīm. Tādējādi katras dalībvalsts kompetentā iestāde var pārliecināties par dalībvalsts veikto atliekvielu monitoringu un tā rezultātiem. Katru gadu valsts uzraudzībai un kontrolei noteiktais paraugu un izmeklējumu skaits ir tieši atkarīgs no valstī saražotās dzīvnieku izcelsmes produkcijas apjoma, kā arī dzīvnieku izcelsmes produkcijas apjoma, kas tiek importēts no trešajām valstīm caur Latvijas robežkontroles punktiem. Ierobežotā finansējuma dēļ Latvija ik gadu izpilda tikai minimālās atliekvielu kontroles prasības. Visi iegūtie rezultāti tiek nosūtīti Eiropas Pārtikas nekaitīguma iestādei izvērtēšanai. Dati tiek nosūtīti, ievērojot standartizētas un ļoti detalizētas prasības. No iegūtajiem datiem Eiropas Pārtikas nekaitīguma iestāde sagatavo ziņojumu par kopējo situāciju ES attiecībā uz atliekvielu monitoringu.Tikai izpildot ES noteiktās prasības paraugu un izmeklējumu skaitam dzīvnieku izcelsmes produktu atliekvielu kontrolē, Latvija ir tiesīga izplatīt Latvijā ražotos dzīvnieku izcelsmes produktus ES kopējā tirgū. Tādēļ atliekvielu kontroles pasākumi ir jāturpina arī turpmākajos gados.Atliekvielu kontrolei 2019. gadā tika noņemti 2 601 dažādi paraugi, no tiem neatbilstoši bija 55 paraugi (veterināro zāļu atliekas konstatētas astoņos paraugos, smago metālu atliekas – 47 paraugos) un institūtā BIOR veikti 3 188 laboratoriskie izmeklējumi. |
| Bioloģiskās lauksaimniecības produktu kontroles programma | Patērētāju interese par pārtikas produktu kvalitāti saistībā ar apkārtējās vides un ainavas saglabāšanu un uzlabošanu arvien pastiprinās. Sabiedrības uzskati valstī ir mainījušies līdz ar prioritāšu maiņu ES lauksaimniecībā, t.i., nodrošināt patērētājus ar augstas kvalitātes pārtikas produktiem un samazināt risku vides piesārņošanai ar nevēlamām vielām. Programmas īstenošana ir būtiska, lai nodrošinātu normatīvo aktu prasībām atbilstošas produkcijas ražošanu, dotu iespēju uzņēmumiem saņemt atbalsta maksājumus un nodrošinātu bioloģisko uzņēmumu konkurētspēju ES lauksaimniecības produktu tirgū.Lai nodrošinātu pārtikas produktu atbilstību ES un Latvijas normatīvo aktu prasībām bioloģiskās lauksaimniecības jomā, patērētājs gūtu pārliecību, ka iegādājas bioloģisku produktu, kā arī uzraudzītu un kontrolētu bioloģiskās lauksaimniecības kontroles institūciju veikto pārbaužu efektivitāti, nepieciešams arī turpmāk nodrošināt valsts uzraudzību bioloģiskās lauksaimniecības jomā. 2019. gadā tika noņemti 26 dažādu produktu paraugi un institūtā BIOR veikti 84 laboratoriskie izmeklējumi. |
| ES ievesto pārtikas produktu kontrole | Pārtikas un veterinārais dienests veic no trešajām valstīm importēto pārtikas produktu kontroli valsts ārējās robežas kontroles punktos, brīvajās zonās un muitas noliktavās. Programmas ietvaros pārtikas produktos kontrolē mikotoksīnu daudzumu, toksisko piesārņojumu (smagie metāli, benzopirēns u.c.), pesticīdu atliekas, pārtikas piedevu lietošanas atbilstību, vitamīnu daudzumu, atliekvielu klātbūtni, higiēnas rādītāju ievērošanu u.c.Viens no programmas pasākumiem ietver transtaukskābju satura kontroli ievestajos pārtikas produktos, jo ņemot vērā transtaukskābju lietošanas nelabvēlīgo ietekmi uz cilvēka organismu un veselību, kas var izraisīt sirds un asinsvadu slimības, vēzi, diabētu, aptaukošanos un pat atstāt negatīvu ietekmi uz grūtniecību un augļa attīstību, Latvijā ir noteikts maksimāli pieļaujamais transtaukskābju daudzums gan pašu valstī, gan citu valstu ražotajos produktos.Kontroles mērķis ir nodrošināt importētās pārtikas atbilstību normatīvajos aktos noteiktajām pārtikas nekaitīguma prasībām, tādēļ kontroles pasākumi jāturpina arī nākamajos gados. 2019. gadā institūtā BIOR veikti 627 laboratoriskie izmeklējumi. |
| Pārtikas apritē iesaistīto uzņēmumu laboratoriskās kontroles programma | Pārtikas apritē iesaistīto uzņēmumu laboratoriskā kontrole nodrošina būtisku pārtikas nekaitīguma kritēriju pārbaudi pārtikas uzņēmumos, lai konkrēti piesārņotāji nepārsniegtu maksimāli pieļaujamo koncentrāciju pārtikas produktos un pārtikas produkti atbilstu mikrobioloģiskajiem kritērijiem. Pārtikas produktos nedrīkst būt mikroorganismi, to toksīni vai metabolīti tādā daudzumā, kas rada nepieņemamu risku cilvēka veselībai. Mikrobioloģiskie kritēriji ļauj secināt, cik pieņemami ir pārtikas produkti, to ražošana, apstrāde un izplatīšana. Mikrobioloģiskos kritērijus var izmantot pārtikas uzņēmuma riska analīzes un kritisko kontrolpunktu noteikšanas (*HACCP*) un higiēnas kontroles pasākumu novērtēšanai. 2019. gadā tika noņemti 700 dažādi pārtikas produktu paraugi, tajā skaitā 250 dzeramā ūdens paraugi un institūtā BIOR veikti 2 608 laboratoriskie izmeklējumi. Higiēnas kritērijiem neatbilda 56 paraugi.Pārtikas apritē iesaistīto uzņēmumu laboratoriskās uzraudzības kontrolēs iegūtie laboratorisko izmeklējumu rezultāti tika izmantoti pārtikas uzņēmumu darbības izvērtēšanā. Higiēnas kritērijiem neatbilstoši rezultāti tika izmantoti par pierādījumu tam, ka nav pildītas higiēnas prasības, savukārt normatīvo aktu prasībām neatbilstoši dzeramā ūdens rezultāti liecināja par problēmām uzņēmumu ūdensapgādes sistēmā. |
| Pārtikas produktu kontroles programma | Pārtikas produktu kontroles galvenais mērķis ir laikus atklāt gan ķīmisko, gan mikrobioloģisko piesārņojumu tajos, gan patērētāju maldināšanas gadījumus. Ir nepieciešams nodrošināt valsts uzraudzību piena produktu, medus, olīveļļas, un citu produktu atbilstībai ES normatīvajos aktos noteiktajām kvalitātes prasībām, lai sekmētu godīgu tirdzniecības praksi un nepieļautu patērētāju maldināšanu par produktu patieso sastāvu. Tāpat ir jānodrošina tirdzniecības standartu uzraudzība un kontrole pienam un piena produktiem, ziežamajiem taukiem, olīveļļai, vīnam un zvejniecības produktiem, kā arī pārtikas kvalitātes atbilstības pārbaude tiesību aktos noteiktajam. Viens no programmas pasākumiem ietver transtaukskābju satura kontroli Latvijā ražotajos pārtikas produktos, ņemot vērā transtaukskābju lietošanas nelabvēlīgo ietekmi uz cilvēka organismu un veselību, kas var izraisīt sirds un asinsvadu slimības, vēzi, diabētu, aptaukošanos un pat atstāt negatīvu ietekmi uz grūtniecību un augļa attīstību.Programmas ietvaros īstenoti pasākumi, lai kontrolētu produktiem pievienotās pārtikas piedevas, vitamīnus un minerālvielas. Pārtikas apritē var izmantot vienīgi tās pārtikas piedevas, vitamīnus un minerālvielas, kas ir iekļauti ES normatīvo aktu sarakstos, un tās var lietot pārtikā, ievērojot norādītos lietošanas nosacījumus.Tāpat, īstenojot kontroles pasākumus, notiek arī jutīgo patērētāju – zīdaiņu un mazu bērnu – pārtikas uzraudzība un kontrole. Zīdaiņu un mazu bērnu veselības aizsardzībai ir noteikti stingri maksimāli pieļaujamie nekaitīguma līmeņi pārtikā. Lai nodrošinātu efektīvu sabiedrības veselības aizsardzību, produktus, kuros piesārņotāji pārsniedz maksimāli pieļaujamo koncentrāciju, nedrīkst laist tirgū. Tāpat, lai patērētājs gūtu pārliecību, ka tiek nodrošināts ar nekaitīgu un kvalitatīvu pārtiku, kā arī tiktu izpildīts Eiropas Komisijas pieprasījums nodrošināt noteiktas pārtikas atbilstības kontroli ES normatīvajos aktos noteiktajiem kritērijiem, kontroles pasākumi jāturpina arī nākamajos gados. 2019. gadā tika noņemti 526 dažādu produktu paraugi, normatīvajos aktos noteiktajām prasībām neatbilda deviņi pārtikas paraugi. Kopā gadā institūtā BIOR veikti 805 laboratoriskie izmeklējumi. |
| Kopējā ūdens satura kontroles programma mājputnu gaļā | Atbilstoši ES normatīvajos aktos noteiktajām prasībām Pārtikas un veterinārais dienests veic uzraudzību attiecībā uz mājputnu gaļas tirdzniecības standartiem, izmeklējot ūdens saturu atdzesētā un saldētā cāļu gaļā, kuras paraugi tiek ņemti kautuvēs un sadalīšanas uzņēmumos. Pārbaužu rezultāti attiecībā uz ūdens saturu saldētā cāļu gaļā katru gadu līdz 30. jūnijam jāziņo Eiropas Komisijai. 2019. gadā tika noņemti 39 paraugi, institūtā BIOR veicot 39 izmeklējumus, no kuriem neatbilstoši bija divi putnu gaļas paraugi. |
| Policiklisko aromātisko ogļūdeņražu kontroles programma | Pārtikas pārstrādes procesā var veidoties vairāki patērētājiem kaitīgi savienojumi un vielas – policikliskie aromātiskie ogļūdeņraži. Latvijā zvejas produktu apstrādes uzņēmumos tiek plaši izmantots apstrādes process, kurā zvejas produktiem kūpināšanas procesa laikā notiek tieša saskare ar sadegšanas produktiem, tādejādi benzo(a)pirēna līmenis var sasniegt augstu koncentrāciju. Lai gan Latvijas zvejas produktu apstrādes uzņēmumi ir veikuši virkni uzlabojumu kūpināšanas procesa kontrolē, ik pa laikam tiek konstatēti gadījumi, kad maksimāli pieļaujamā benzo(a)pirēna un PAO4 norma tiek pārsniegta. Tas pierāda, ka ir nepieciešams pastiprinātu uzmanību pievērst benzo(a)pirēna un PAO4 summas kontrolei kūpinātu zvejas produktu kontrolei. Programmas ietvaros minēto savienojumu klātbūtne tiek kontrolēta arī konservos, eļļā un gaļas produktos. Minētā kontrole ļauj Pārtikas un veterinārajam dienestam pārliecināties par to, vai pārtikas aprites uzņēmumi savā darbībā ievēro labas ražošanas prakses nosacījumus, – tas ļauj kontrolēt pārtikas produktu pārstrādes procesa piesārņojuma līmeni. Tādēļ kontroles pasākumi jāturpina arī nākamajos gados. 2019. gadā tika noņemti 134 dažādi pārtikas produktu paraugi policiklisko aromātisko ogļūdeņražu kontrolei, no tiem neatbilstoši bija deviņi pārtikas paraugi. Kopā gadā institūtā BIOR veikti 805 laboratoriskie izmeklējumi. |
| Akrilamīda uzraudzības programma | Programmas mērķis ir iegūt ticamus datus par akrilamīda koncentrāciju pārtikas produktos, lai mazinātu akrilamīda klātbūtni pārtikā. Šobrīd datu vākšana par akrilamīda koncentrāciju tādos pārtikas produktos, kuros iepriekš konstatēta augsta akrilamīda koncentrācija vai kurus lielās devās uzņem visi iedzīvotāji un īpaši neaizsargātas iedzīvotāju grupas, kā, piemēram, zīdaiņi un mazi bērni, notiek visās ES dalībvalstīs. Eiropas Komisija ar 2010. gada 2. jūnija ieteikumu par uzraudzību attiecībā uz akrilamīda koncentrāciju pārtikā noteikusi, ka Latvijā katru gadu jāizmeklē 40 paraugi. 2019. gadā tika noņemti 40 dažādu produktu paraugi un attiecīgi institūtā BIOR veikti 40 laboratoriskie izmeklējumi. |
| Pesticīdu atlieku kontroles programma produktiem | Šajā programmā ietverta gan ES koordinētā pesticīdu kontrole, gan nacionālā pesticīdu atlieku kontrole. Pesticīdu atlieku kontroles mērķis ir nodrošināt, lai augu un dzīvnieku izcelsmes produktos pesticīdu atlieku daudzums nepārsniegtu līmeni, kas noteikts ES normatīvajos aktos.Katru gadu pesticīdu atlieku kontroles aktuālo pasākumu noteikšanā tiek ņemta vērā Eiropas Komisijas saskaņotā ES daudzgadu kontroles programma attiecīgajam periodam, iepriekšējā gada pesticīdu atlieku kontroles rezultāti Latvijā, lauksaimniecības kultūru ražošanas apjoms un augu aizsardzības līdzekļu lietojums Latvijā, kā arī darbīgo vielu metabolisms un risks patērētājiem. Programma tiek īstenota, ievērojot ES normatīvajos aktos katram produktam norādīto obligāti noņemamo paraugu skaitu. Institūts BIOR un Pārtikas un veterinārais dienests gan koordinētās, gan nacionālās pesticīdu kontroles pasākumu rezultātus iesniedz Eiropas Komisijai un Eiropas Pārtikas nekaitīguma iestādei. 2019. gadā tika noņemti 323 dažādu produktu paraugi, no tiem viens paraugs bija neatbilstošs. Kopā gadā institūtā BIOR veikti 1 117 laboratoriskie izmeklējumi. |
| Saskarei ar pārtiku paredzēto materiālu un izstrādājumu sastāvdaļu migrācijas kontroles programma | Šajā programmā ietverta saskarei ar pārtiku paredzētu materiālu un izstrādājumu sastāvdaļu migrācijas kontrole gan Eiropas Savienībā ražotajiem, gan no trešajām valstīm importētajiem materiāliem un izstrādājumiem. ES normatīvie akti paredz, ka jebkuram materiālam vai izstrādājumam, kas paredzēts tiešai vai netiešai saskarei ar pārtikas produktiem, jābūt pietiekami inertam, lai novērstu vielu pārnesi uz pārtiku tādā daudzumā, kas apdraudētu cilvēka veselību vai radītu nepieņemamas pārmaiņas pārtikas produkta sastāvā, vai pasliktinātu tā organoleptiskās īpašības. Tādēļ Pārtikas un veterinārais dienests, pamatojoties uz riska izvērtējumu, katru gadu aktualizē saskarei ar pārtiku paredzētu materiālu un izstrādājumu kontroles programmu nākamajam gadam. Tiek kontrolēti keramikas, plastmasas, polikarbonāta, melamīna izstrādājumi, poliamīda virtuves piederumi, PET izstrādājumi, gumijas knupīši, konservēti pārtikas produkti burkās ar metāla vāku u.c.Papildus tam Pārtikas un veterinārajam dienestam ir jāīsteno kontroles pasākumi saskaņā ar Eiropas Komisijas ieteikumu par koordinētu kontroles plānu, lai noteiktu, cik izplatīta ir konkrētu vielu migrēšana no saskarei ar pārtiku paredzētiem materiāliem un izstrādājumiem. Minēto pasākumu kopums, kontrolējot saskarei ar pārtiku paredzētus materiālus un izstrādājumus, sekmēs pārtikas nekaitīgumu visos pārtikas aprites posmos. 2019. gadā tika noņemts 71 dažādu kontaktmateriālu paraugs, neatbilstoši bija divi paraugi. Kopā gadā institūtā BIOR veikti 148 laboratoriskie izmeklējumi gan iekšzemes kontroles, gan robežkontroles laikā noņemtajiem paraugiem. |
| Dzīvnieku barības kontroles programma | Programmas mērķis ir nodrošināt kvalitatīvas, cilvēku un dzīvnieku veselībai, dzīvībai un videi nekaitīgas dzīvnieku barības apriti, īstenojot ES un Latvijas Republikas noteikto prasību izpildes uzraudzību un kontroli. Dzīvnieku barības kontrole un vienota barības nekaitīguma prasību ievērošana nodrošina barības brīvu apriti ES. Dzīvnieku barības paraugi tiek ņemti visās barības apritē iesaistīto uzņēmumu grupās: barības maisījumu un sastāvdaļu ražošanas uzņēmumos, barības ieguve pārtikas ražošanas uzņēmumos un tehniskos uzņēmumos, dzīvnieku izcelsmes barības sastāvdaļu ražošanas uzņēmumos, barības pārpakošanas uzņēmumos, barības izplatīšanas uzņēmumos un dzīvnieku novietnēs. Programmas paraugu ņemšanas plānā ietilpst šādi pasākumi:1) dzīvnieku izcelsmes olbaltumvielu ēdināšanas lieguma kontrole;2) mikotoksīnu kontrole;3) augu toksīnu kontrole;4) smago metālu un citu vielu kontrole;5) pesticīdu kontrole;6) dioksīnu un polihlorbifenīlu kontrole;7) barības piedevu lietošanas kontrole;8) barības marķējuma analītisko rādītāju atbilstības kontrole;9) barības mikrobioloģiskā piesārņojuma kontrole;10) zāļu vielu lietošanas kontrole(tajā skaitā pretmikrobu līdzekļu kontrole);11) ģenētiski modificēto organismu kontrole.2019. gadā kopumā noņemti 346 paraugi un institūtā BIOR veikti 633 laboratoriskie izmeklējumi, t.sk. 11 paraugi noņemti iepriekš neparedzētos gadījumos, 11 paraugos tika konstatētas neatbilstības. Visvairāk neatbilstības saistītas ar mikrobioloģiskā piesārņojuma, konkrēti *Salmonellas* spp., konstatēšanu dzīvnieku barībā un neatbilstošu barības piedevu lietošanu.Programmas pasākumus nepieciešams turpināt, jo tās ieviešana un attīstība kļūst arvien nozīmīgāka dzīvnieku barības un turpmākai pārtikas ķēdes drošības un nekaitīguma nodrošināšanā, veicinot patērētāju uzticību, kā arī novēršot šķēršļus dzīvnieku barības brīvai tirdzniecībai ES un sekmējot eksportu. |
| Neplānoto gadījumu kontrole | Neplānoto gadījumu kontroles uzraudzības pasākumos ietilpst paraugu noņemšana un laboratoriska izmeklēšana pārtikas produktiem un saskarei ar pārtiku paredzētiem materiāliem un izstrādājumiem pārtikas piesārņojuma noteikšanai, kā arī lai apzinātu un analizētu situāciju pārtikas izraisītu slimību gadījumā, kā arī aizdomu gadījumos, ņemot vērā ES normatīvajos aktos noteikto piesardzības principu. 2019. gadā pārtikas uzraudzības jomā tika veikta pastiprināta bērnu pārtikas kontrole ražošanas uzņēmumā (konstatēts produktu piesārņojums) un pastiprināta ēdināšanas pakalpojumu nodrošināšanā iesaistīto uzņēmumu kontrole bērnu izglītības iestādēs (konstatēti higiēnas pārkāpumi ēdināšanas blokos).2019. gadā tika noņemti 586 paraugi, no tiem neatbilstoši bija 265 paraugi. Kopā gadā institūtā BIOR veikti 5 132 laboratoriskie izmeklējumi un citas izmeklēšanas darbības.Visos gadījumos, kad tika konstatēti higiēnas pārkāpumi, pārtikas produktu piesārņojums vai neatbilstošs marķējums, tika īstenoti atbilstoši pasākumi, lai novērstu patērētāju maldināšanu un draudus veselībai. Pārtikas uzņēmumos un, ja nepieciešams, arī dzīvnieku novietnēs tika veiktas ārpuskārtas pārbaudes, piesārņoto produktu partijas izņemtas no apgrozības, uzņēmumiem uzdots pastiprināt paškontroli, pilnveidot tehnoloģiskos procesus, uzlikti naudas sodi, uzdots veikt produktu pārmarķēšanu un citas korektīvās darbības. Gadījumos, kad produkts ticis izplatīts ārpus Latvijas, tika ievietots ziņojums RASFF. |
| Ģenētiski modificēto organismu uzraudzības programma | Lai nodrošinātu bioloģiskā drošuma sistēmas darbību, no 2016. gada Latvijā ir izstrādāts un apstiprināts Nacionālās bioloģiskā drošuma sistēmas attīstības plāns, kas paredz ģenētiski modificēto organismu riska novērtēšanu, kā arī uzraudzību un kontroli visos aprites posmos, lai novērstu negatīvo ietekmi uz cilvēku un dzīvnieku veselību vai vidi un saglabātu bioloģisko daudzveidību. Sākotnēji plāns tika izstrādāts 2017. – 2019. gadam, bet patlaban ir spēkā Nacionālās bioloģiskā drošuma sistēmas attīstības plāns 2020. – 2026. gadam (apstiprināts ar Ministru kabineta 2019. gada 22. oktobra rīkojumu Nr. 525).Palielinoties ģenētiski modificēto organismu klāstam gan ES, gan pārējās pasaules tirgū, palielinās arī ģenētiski modificēto produktu nonākšanas iespējamība Latvijas tirgū, tāpēc arī turpmāk ir jānodrošina produktu kontrole un uzraudzība. Nacionālās bioloģiskā drošuma sistēmas attīstības plāna noteiktie darbības rezultāti tiek sasniegti, veicot ģenētiski modificēto organismu uzraudzību un kontroli dzīvnieku barībai un pārtikas produktiem. Uzraudzību un kontroli veic gan iekšzemē, gan uz robežas. 2019. gadā tika noņemti 109 dažādi produktu paraugi, tajā skaitā 20 paraugi, kas tika noņemti robežkontrolē, un institūtā BIOR veikti 109 laboratoriskie izmeklējumi. |
| Eksportējamo pārtikas produktu kontroles programma | Programma tiek īstenota, lai nodrošinātu ES normatīvajos aktos noteiktās prasības izpildi, kas nosaka, ka pārtikai, ko eksportē uz trešajām valstīm, ir jāatbilst importētājvalsts normatīvajos aktos noteiktajām prasībām, kā arī, lai atbalstītu Latvijas ražošanas uzņēmumu eksporta aktivitātes, izvedot produktus uz trešajām valstīm. 2019. gadā tika noņemti 289 paraugi, no tiem neatbilstoši bija pieci pārtikas paraugi, institūtā BIOR veikti 877 laboratoriskie izmeklējumi.  |
| Dzeramā ūdens uzraudzība starptautiskās nozīmes svētvietā Aglonā  | Ar MK rīkojumu katru gadu tiek apstiprināts valsts nozīmes pasākumu starptautiskas nozīmes svētvietā Aglonā un tā nodrošināšanas un drošības plāns nākamajam gadam. Plāna pasākumos ietilpst arī dzeramā ūdens nekaitīguma prasību kontrole un piesārņojuma kontrole peldvietas ūdenī. Paraugu noņemšanu veic Veselības inspekcija.2019. gadā institūtā BIOR veikts 51 laboratoriskais izmeklējums. |
| ES ievesto fitosanitārajai kontrolei pakļauto produktu laboratoriskās kontroles programma robežkontroles punktos  | Saskaņā ar normatīvajos aktos augu aizsardzības jomā noteikto, PVD nodrošina arī fitosanitāro robežkontroli no trešajām valstīm ievestajiem augiem, augu produktiem un ar tiem saskarē nonākušajiem priekšmetiem. Robežkontroles laikā tiek noņemti paraugi laboratoriskajai izmeklēšanai. 2019. gadā paraugi noņemti ievestajai koksnei un citrusaugļiem. Paraugu izmeklēšanu šīs programmas ietvaros veic Valsts augu aizsardzības dienesta Nacionālajā Fitosanitārajā laboratorijā. |

**Kopsavilkums finansējumam uzraudzības pasākumiem dzīvnieku veselības un pārtikas un dzīvnieku barības nekaitīguma jomā**

| Nr. p.k. | Pasākums | Finansējuma apmērs gadam, *euro* | ES līdzfinansējums |
| --- | --- | --- | --- |
| *euro* | % |
| **70.06.00** | **Izdevumi citu Eiropas Savienības politiku instrumentu projektu un pasākumu īstenošanai** | **5 093 403** | **1 797 308** | **35,3%** |
| **Dzīvnieku veselības uzraudzības joma** | **3 732 553** | **1 455 000** | **39,0%** |
| 1 | Āfrikas cūku mēra uzraudzības un apkarošanas programma | 1 541 242 | 250 000 |   |
| 2 | Klasiskā cūku mēra uzraudzības un apkarošanas programma | 206 325 | 39 000 |   |
| 3 | Putnu gripas uzraudzības programma | 23 724 | 4 000 |   |
| 4 | Trakumsērgas uzraudzības un apkarošanas programma | 1 748 351 | 1 162 000 |   |
| 5 | Govju, aitu un kazu brucelozes profilakses un apkarošanas programma | 61 736 | 0 |   |
| 6 | Infekciozā katarālā drudža uzraudzības programma | 9 520 | 0 |   |
| 7 | Akvakultūras dzīvnieku infekcijas slimību uzraudzības programma | 14 583 | 0 |   |
| 8 | Govju enzootiskās leikozes uzraudzības un apkarošanas programma | 232 | 0 |   |
| 9 | Neplānoto gadījumu kontrole | 126 840 | 0 |   |
| **Pārtikas un dzīvnieku barības nekaitīguma joma** | **1 360 850** | **342 308** | **25,2%** |
| 1 | Transmisīvo sūkļveida encefalopātiju uzraudzības programma | 282 547 | 16 000 |   |
| 2 | Mikroorganismu rezistences uzraudzības programma | 42 083 | 7 308 |   |
| 3 | Pārtikas produktu mikrobioloģisko nekaitīguma kritēriju kontrole | 430 498 | 319 000 |   |
|  | *t.sk. Salmonelozes ierosinātāju kontroles programma* | *410 412* | *0* |  |
|  | *t.sk. Listeria monocytogenes kontroles programma* | *8 568* | *0* |  |
|  | *t.sk. Verotoksigēno Escherichia coli kontroles programma* | *11 518* | *0* |  |
| 4 | Pārtikas produktu uzraudzības laboratoriskā kontrole | 4 065 | 0 |   |
| 5 | Apkārtējās vides piesārņojuma kontrole pārtikas produktos | 10 016 | 0 |   |
|  | *t.sk. Radiācijas drošības programma* | *2 082* | *0* |  |
|  | *t.sk. Dioksīnu un dioksīniem līdzīgo polihlordifenilu kontroles programma* | *7 934* | *0* |  |
| 6 | Atliekvielu kontroles programma dzīvniekiem un dzīvnieku izcelsmes produktiem | 249 477 | 0 |   |
| 7 | Bioloģiskās lauksaimniecības produktu kontroles programma | 0 | 0 |   |
| 8 | ES ievesto pārtikas produktu kontrole | 25 858 | 0 |   |
| 9 | Pārtikas apritē iesaistīto uzņēmumu laboratoriskās kontroles programma | 33 591 | 0 |   |
| 10 | Pārtikas produktu kontrole | 30 646 | 0 |   |
|  | *t.sk. Kopējā ūdens satura kontroles programma mājputnu gaļā* | *1 177* | *0* |  |
|  | *t.sk. Pārtikas produktu kontroles programma* | *29 469* | *0* |  |
| 11 | Pārtikas produktu pārstrādes procesa piesārņojuma kontrole, kopā | 8 365 | 0 |   |
|  | *t.sk. Policiklisko aromātisko ogļūdeņražu kontroles programma* | *8 365* | *0* |  |
|  | *t.sk. Akrilamīda uzraudzības programma* | *0* | *0* |  |
| 12 | Pesticīdu atlieku kontroles programma produktiem | 128 509 | 0 |   |
| 13 | Saskarei ar pārtiku paredzēto materiālu un izstrādājumu sastāvdaļu migrācijas kontroles programma | 18 704 | 0 |   |
| 14 | Dzīvnieku barības kontroles programma | 41 969 | 0 |   |
| 15 | Ģenētiski modificēto organismu uzraudzības programma | 21 549 | 0 |   |
| 16 | Neplānoto gadījumu kontrole | 31 550 | 0 |   |
| 17 | Paraugu iepakojumi | 1 423 | 0 |   |
| **20.02.00** | **Pārtikas aprites un veterinārmedicīnas valsts uzraudzības laboratoriskie izmeklējumi un riska zinātniskā novērtēšana** | **50 324** | **0** | **0,0%** |
| **Pārtikas un dzīvnieku barības nekaitīguma joma** | **50 324** | **0** | **0,0%** |
| 1 | Eksportējamo pārtikas produktu kontroles programma  | 50 000 | 0 |   |
| 2 | Dzeramā ūdens uzraudzība starptautiskās nozīmes svētvietā Aglonā  | 324 | 0 |   |

**Kopsavilkums finansējumam citiem uzraudzības pasākumiem**

| Nr. p.k. | Pasākums | Finansējuma apmērs gadam, *euro* | ES līdzfinansējums |
| --- | --- | --- | --- |
| *euro* | % |
| **20.01.00** | **Pārtikas drošības un veterinārmedicīnas valsts uzraudzība un kontrole** | **1 532** | **0** | **0,0%** |
| **Fitosanitārā uzraudzība robežkontroles jomā** | **1 532** | **0** |  |
| **20.02.00** | **Pārtikas aprites un veterinārmedicīnas valsts uzraudzības laboratoriskie izmeklējumi un riska zinātniskā novērtēšana** | **528 769** | **0** | **0,0%** |
|  **References laboratorijas funkcijas nodrošināšana**  | **528 769** | **0** |  |

Ministrs J. Reirs

Aļļēna, 67083912

Mara.allena@fm.gov.lv